Patinas

Patinas - vyriškos lyties gyvūnas, gaminantis spermatozoidus. Spermiu (spermatoizoidu) vadinama mažesnė gameta heterogaminėje dauginimosi sistemoje, o didesnes gametas - kiaušinėlius - gamina moteriškos lyties organizmai - patelės.

Skirtingose organizmų grupėse lytį nulemia skirtingi veiksniai, kas gali rodyti tai, kad dvi lytys, vykstant evoliucijai, šiose grupėse susiformavo nepriklausomai. Lytį gali nulemti genetiniai mechanizmai arba aplinkos veiksniai.

Daugumai žinduolių būdinga XY lyties lėmimo sistema. Žinduolis, turintis dvi X chromosomas yra patelė, o turintis X ir Y chromosomas - patinas. Paukščiams ir daliai vabzdžių būdinga ZW lyties lėmimo sistema - dvi Z chromosomas turi patinai, o Z ir W chromosomas - patelės. Plėviasparnių patinai yra haploidiniai, o patelės diploidinės.

Lytį gali nulemti aplinkos veiksniai, pavyzdžiui, krokodilų lytį lemia kiaušinių temperatūra jauniklių vystymosi metu. Kai kurie gali keisti lytį gyvenimo eigoje priklausomai nuo įvairių aplinkybių, pavyzdžiui, pritrūkus priešingos lyties individų.

Zoologija